techiaith/cofnodycynulliad_en-cy huggingface dataset:
English: We are looking at actions that may improve public rights of way. So, it could mean that there are opportunities for farmers to upgrade footpaths to cycle or bridle ways, for instance, or indeed change the supporting infrastructures, like the types of gates that there are, or stiles. The aim of the scheme will be to increase the proportion of public rights of way that are open, easy to use and well signed, and with over two thirds of public rights of way on farmland, enhancing existing public rights of way beyond the legal requirements will allow farmers to contribute further to our nation's health and prosperity, whilst also providing greater access to our cultural and heritage rural areas. So, to get the most benefits, the scheme will aim to support the priorities of local communities through delivering on the priorities set out by rights of way improvement plans and by our local access forums.
Welsh: Rydym yn edrych ar gamau gweithredu a allai wella llwybrau tramwy cyhoeddus. Felly, gallai hynny olygu bod cyfleoedd i ffermwyr uwchraddio llwybrau troed i fod yn llwybrau beicio neu lwybrau ceffylau, er enghraifft, neu yn wir, newid y seilwaith ategol, fel y mathau o gatiau, neu gamfeydd. Nod y cynllun fydd cynyddu cyfran y llwybrau tramwy cyhoeddus sy'n agored, yn hawdd i'w defnyddio gyda digon o arwyddion, a chan fod dros ddwy ran o dair o lwybrau tramwy cyhoeddus ar dir fferm, bydd gwella llwybrau tramwy cyhoeddus presennol y tu hwnt i'r gofynion cyfreithiol yn galluogi ffermwyr i gyfrannu ymhellach at iechyd a ffyniant ein gwlad, gan ddarparu gwell mynediad hefyd i'n hardaloedd gwledig diwylliannol a threftadaeth. Felly, er mwyn cael y budd mwyaf, nod y cynllun fydd cefnogi blaenoriaethau cymunedau lleol drwy gyflawni'r blaenoriaethau a nodir yn y cynlluniau gwella llwybrau tramwy a'n fforymau mynediad lleol.
English: The aim of the decarbonisation and COVID challenge fund is to support the recovery of the Welsh food and drink sector. To qualify, businesses must demonstrate innovative solutions in one or more areas, from energy conservation to carbon capture.
Welsh: Nod y gronfa her ddatgarboneiddio a COVID yw cefnogi adferiad sector bwyd a diod Cymru. I fod yn gymwys, mae'n rhaid i fusnesau ddangos atebion arloesol mewn un neu fwy o feysydd, o arbed ynni i ddal carbon.
English: Thank you, Minister. Velfrey Vineyard, a small, independent and family-run vineyard near Whitland in my constituency, produces excellent quality wine, and I was fortunate enough to visit and sample some of their finest last year. Concerns have been raised, however, that applications to the Government's decarbonisation and COVID challenge fund are being seen more favourably if they are from larger businesses rather than smaller businesses. What assurances can you give as the Minister to ensure all applications are looked upon equally?
Welsh: Diolch, Weinidog. Mae Gwinllan Velfrey, gwinllan fach, annibynnol sy'n cael ei rhedeg gan deulu ger Hendy-gwyn ar Daf yn fy etholaeth, yn cynhyrchu gwin o ansawdd rhagorol, a bûm yn ddigon ffodus i ymweld a chael blasu rhai o'u goreuon y llynedd. Mae pryderon wedi'u codi, fodd bynnag, fod ceisiadau i gronfa her ddatgarboneiddio a COVID y Llywodraeth yn cael mwy o ffafriaeth os dônt gan fusnesau mwy o faint yn hytrach na busnesau llai. Pa sicrwydd y gallwch ei roi fel Gweinidog i sicrhau bod pob cais yn cael ei ystyried yn gyfartal?
English: Well, I can assure you that all applications are looked on equally. We had 39 applications, and funding, as I say, will be provided on the criteria I set out in my original answer to you. My understanding is that it's not the case that larger companies would be looked on more favourably at all. It was a matter around, as I said, energy and carbon capture. There's green growth as well, and looking at logistics decarbonisations. Food and drink is a priority sector and it's really important we help it recover following the pandemic. But if the Member would like to write to me if there is a specific concern, I'd be very happy to look into it for him.
Welsh: Wel, gallaf roi sicrwydd i chi fod pob cais yn cael ei ystyried yn gyfartal. Cawsom 39 o geisiadau, a bydd cyllid, fel y dywedaf, yn cael ei ddarparu ar sail y meini prawf a nodais yn fy ateb gwreiddiol i chi. Fy nealltwriaeth i yw nad yw'n wir o gwbl y byddai ceisiadau gan gwmnïau mwy yn cael eu hystyried â mwy o ffafriaeth. Roedd yn fater a oedd yn ymwneud, fel y dywedais, ag ynni a dal carbon. Mae a wnelo â thwf gwyrdd hefyd, ac edrych ar ddatgarboneiddio logisteg. Mae bwyd a diod yn sector â blaenoriaeth, ac mae'n bwysig iawn ein bod yn ei helpu i adfer yn sgil y pandemig. Ond os hoffai'r Aelod ysgrifennu ataf os oes ganddo bryder penodol, byddwn yn fwy na pharod i ymchwilio i'r mater ar ei ran.
English: Diolch i'r Gweinidog. And I must say, I love it when a plan comes together. I asked business managers on Tuesday to ask their Members and their Ministers for succinct, concise questions and answers, and I've seen it in action in the previous question session. An excellent duet of Ministers giving concise and to-the-point answers, and great succinct questions from Members as well. And we injected a bit of pace to our questioning, which is good to see.
Welsh: Diolch i'r Gweinidog. Ac mae'n rhaid imi ddweud, rwyf wrth fy modd pan ddaw cynllun at ei gilydd. Gofynnais i reolwyr busnes ddydd Mawrth ofyn i'w Haelodau a'u Gweinidogion am gwestiynau ac atebion byr, cryno, ac rwyf wedi gweld hynny ar waith yn y sesiwn gwestiynau flaenorol. Deuawd ardderchog o Weinidogion yn rhoi atebion cryno ac uniongyrchol, a chwestiynau cryno gwych gan yr Aelodau hefyd. Ac fe wnaethom ni chwistrellu ychydig o gyflymder i'n cwestiynau, sy'n braf ei weld.
English: Right, we've still got one question that remains this afternoon. That's the topical question. Let's see if we can keep up the good work. Mark Isherwood to ask the topical question, to be answered by the Minister, Jane Hutt. Mark Isherwood.
Welsh: Iawn, mae gennym un cwestiwn ar ôl y prynhawn yma. Y cwestiwn amserol yw hwnnw. Dewch inni weld a allwn ddal ati gyda'r gwaith da. Mark Isherwood i ofyn y cwestiwn amserol, i'w ateb gan y Gweinidog, Jane Hutt. Mark Isherwood.
English: Thank you very much, Mark Isherwood. The Welsh Government winter fuel support scheme payment is being doubled from £100 to £200 as the cost-of-living crisis intensifies. A written statement has been published to accompany my announcement.
Welsh: Diolch yn fawr iawn, Mark Isherwood. Mae taliad cynllun cymorth tanwydd gaeaf Llywodraeth Cymru yn cael ei ddyblu o £100 i £200 wrth i'r argyfwng costau byw waethygu. Mae datganiad ysgrifenedig wedi'i gyhoeddi i fynd gyda fy nghyhoeddiad.
English: Thousands of households in Wales, a number corresponding to the whole of Swansea, are already having problems paying for everyday items, and, as we've heard, the increasing energy costs and tax rises are approaching, and therefore those additional costs of over £1,000 will be a step too far for those already facing social and economic disadvantage. I welcome the Government's steps to tackle the poverty and cost-of-living crisis, especially this new payment announced this week. However, problems exist in terms of delivering these measures as a result of the fact that local authorities are responsible for their implementation, and there is evidence that this is creating inconsistencies in terms of the support actually reaching families on the ground in various parts of Wales. So, what is the Government doing to ensure that the level of take-up in terms of these payments is consistent across Wales, as well as promoting the fact that they are available? And, as we face such a crisis, which will be extended, with just a few months before the lifting of the cap on energy prices, will the Government introduce a cost-of-living crisis action plan as a matter of urgency? I agree with the Minister's comments in terms of the powers in the hands of the Tory Government in Westminster, but does the Minister agree that it's up to us in Wales to safeguard our own people from this economic storm?
Welsh: Mae miloedd o gartrefi yng Nghymru, nifer sy'n cyfateb i Abertawe gyfan, eisoes yn cael trafferth i dalu am eitemau bob dydd. Fel rŷn ni wedi clywed, mae'r costau ynni cynyddol yna a'r codiadau treth yn agosáu, ac felly bydd y costau ychwanegol o dros £1,000 yn gam yn rhy bell i'r rhai sydd eisoes dan anfantais economaidd-gymdeithasol. Rwy'n croesawu mesurau'r Llywodraeth i fynd i'r afael â'r argyfwng costau byw a thlodi, gan gynnwys y taliad ychwanegol yma a gyhoeddwyd yr wythnos hon, ond, er hyn, mae problemau yn bodoli o ran delifro mesurau fel hyn o ganlyniad i'r ffaith taw awdurdodau lleol sy'n gyfrifol am eu gweithredu, ac mae yna dystiolaeth bod hyn yn creu anghysondeb o ran y cymorth sy'n cyrraedd teuluoedd ar lawr gwlad mewn gwahanol rannau o Gymru. Beth mae'r Llywodraeth, felly, yn ei wneud i sicrhau bod y lefel hawlio o ran taliadau fel hyn yn gyson drwy Gymru, yn ogystal â hyrwyddo eu bod nhw ar gael? Ac wrth inni wynebu'r fath argyfwng, a fydd yn un estynedig, gyda dim ond ychydig fisoedd cyn codi'r cap ar brisiau ynni, a wnaiff y Llywodraeth gyflwyno cynllun gweithredu argyfwng costau byw fel mater o frys? Rwy'n cytuno â sylwadau'r Gweinidog o ran y grym sydd yn nwylo'r Llywodraeth Dorïaidd yn San Steffan a'r diffyg gweithredu, ond a yw'r Gweinidog yn cytuno ei bod hi lan i ni yng Nghymru i amddiffyn ein pobl, felly, rhag y storm economaidd hon?
English: Thank you very much. I appreciate all the work that the Welsh Government is doing to try to ensure that everybody is taking up the benefits they're entitled to. But, as you said earlier, mainly, the levers are with the UK Government. And I appreciate it must be very difficult to get anybody to answer the phone when the UK Government is in the grip of a leadership crisis, but I wondered if you could put to them the point that other European countries are all taking action to use Government taxes to reduce the cost of energy bills. So, the Dutch Cabinet has cut energy taxes and put more money into insulation; in France, they're putting pressure on EDF, which is state owned, to reduce the cost to French households; in Spain, there's a windfall tax on utilities; in Germany, they're cutting the green energy scheme; in Italy, the same; and, in Sweden, nearly £500 million equivalent, as well as Norway. So, is there any possibility that we can get anything out of the UK Government about changing the way in which we collect the green taxes so that they are part of the mainstream income tax collection, or indeed a windfall tax - either way - so that it doesn't fall on those who are most deeply affected by this huge rise in energy prices?
Welsh: Diolch yn fawr iawn. Rwy'n gwerthfawrogi'r holl waith y mae Llywodraeth Cymru yn ei wneud i geisio sicrhau bod pawb yn manteisio ar y budd-daliadau y mae ganddynt hawl iddynt. Ond fel y dywedoch chi yn gynharach, yn bennaf, Llywodraeth y DU sydd â'r ysgogiadau. Ac rwy'n sylweddoli bod yn rhaid ei bod yn anodd iawn cael unrhyw un i ateb y ffôn pan fo Llywodraeth y DU ynghanol argyfwng arweinyddiaeth, ond tybed a allech godi'r pwynt gyda hwy fod holl wledydd eraill Ewrop yn rhoi camau ar waith i ddefnyddio trethi Llywodraeth i leihau cost biliau ynni. Felly, mae Cabinet yr Iseldiroedd wedi torri trethi ynni ac wedi darparu mwy o arian ar gyfer inswleiddio; yn Ffrainc, maent yn rhoi pwysau ar EDF, sy'n eiddo i'r wladwriaeth, i leihau'r gost i gartrefi Ffrainc; yn Sbaen, mae treth ffawdelw ar gyfleustodau; yn yr Almaen, maent yn torri'r cynllun ynni gwyrdd; yn yr Eidal, yr un peth; ac yn Sweden, swm cyfwerth â bron i £500 miliwn, yn ogystal â Norwy. Felly, a oes unrhyw bosibilrwydd y gallwn gael unrhyw beth gan Lywodraeth y DU ynglŷn â newid y ffordd rydym yn casglu'r trethi gwyrdd fel eu bod yn rhan o brif ffrwd casgliadau treth incwm, neu'n wir, treth ffawdelw - y naill neu'r llall - fel nad yw'n gorfod cael ei ysgwyddo gan y rheini yr effeithir arnynt waethaf gan y cynnydd enfawr hwn ym mhrisiau ynni?
English: Thank you very much, Jenny Rathbone. You will know from the work that you're doing as Chair of the Equality and Social Justice Committee that the Minister for Climate Change, Julie James, and I wrote to the Secretary of State for Business, Energy and Industrial Strategy way back in early January. I shared that letter with Senedd Members. So, many calls, some of which I've mentioned already in terms of winter fuel payments, the Warm Homes discount scheme, but also looking at the ways in which they could - . And saying that they should take those green and social policy costs out of people's household bills and into general taxation. It's great that you've quoted all those other countries that are actually taking action to both support people who are in fuel poverty and facing deeper crisis, but also that they're recognising that they've got to fund this through general taxation. And, of course, in terms of a windfall tax, there are calls for value added tax holidays, et cetera. But, we have made these points. We've put these points to the UK Government and this is an opportunity now for us to unite, I hope, in this Senedd to make sure that they play their part. They have the levers. You've heard National Energy Action. They make it clear that this is where we expect the UK Government to respond and ensure that they support people who are falling deeper and deeper into poverty in terms of cost of living, and also they do it the right way in terms of a social energy tariff as well.
Welsh: Diolch yn fawr iawn, Jenny Rathbone. Fe fyddwch yn ymwybodol, o'r gwaith rydych yn ei wneud fel Cadeirydd y Pwyllgor Cydraddoldeb a Chyfiawnder Cymdeithasol, fod y Gweinidog Newid Hinsawdd, Julie James, a minnau wedi ysgrifennu at yr Ysgrifennydd Gwladol dros Fusnes, Ynni a Strategaeth Ddiwydiannol ymhell yn ôl ar ddechrau mis Ionawr. Rhannais y llythyr hwnnw gydag Aelodau'r Senedd. Felly, mae llawer o alwadau, ac rwyf wedi sôn am sawl un ohonynt eisoes, fel y taliadau tanwydd gaeaf, y cynllun gostyngiadau Cartrefi Clyd, ond edrych hefyd ar y ffyrdd y gallent - . A dweud y dylent symud y costau gwyrdd a pholisi cymdeithasol hynny allan o filiau cartrefi pobl ac i drethiant cyffredinol. Mae'n wych eich bod wedi cyfeirio at yr holl wledydd eraill sy'n rhoi camau ar waith i gynorthwyo pobl mewn tlodi tanwydd ac sy'n wynebu argyfwng dyfnach, ond hefyd eu bod yn cydnabod bod yn rhaid iddynt ariannu hyn drwy drethiant cyffredinol. Ac wrth gwrs, ar dreth ffawdelw, mae galwadau am seibiant treth ar werth, ac ati. Ond rydym wedi gwneud y pwyntiau hyn. Rydym wedi codi'r pwyntiau hyn gyda Llywodraeth y DU ac mae hwn yn gyfle yn awr inni uno, gobeithio, yn y Senedd hon i sicrhau eu bod yn chwarae eu rhan. Ganddynt hwy y mae'r ysgogiadau. Rydych wedi clywed National Energy Action. Maent yn nodi'n glir mai dyma ble rydym yn disgwyl i Lywodraeth y DU ymateb a sicrhau eu bod yn cynorthwyo pobl sy'n mynd yn ddyfnach ac yn ddyfnach i dlodi oherwydd costau byw, a'u bod yn gwneud hynny yn y ffordd gywir hefyd o ran tariff ynni cymdeithasol.
English: We now move to the 90-second statements. The first of those is from Sioned Williams.
Welsh: Y datganiadau 90 eiliad sydd nesaf. Y datganiad cyntaf y prynhawn yma gan Sioned Williams.
English: Diolch, Llywydd. On the last Saturday of January in 1872, Neath Rugby Football Club met with Swansea to compete in the first recorded club fixture in Welsh rugby history. On Friday, this historic match will be commemorated as Neath and Swansea do battle again. Neath RFC, the oldest club in Wales, are celebrating their hundred and fiftieth year. Over that time, the Welsh all blacks have seen and done it all; they've competed against some of the giants of the sport, won an impressive number of cup victories, and set records. Many former players not only represented the club with distinction, but also their country; men like Gareth Llewellyn, Dai Morris, Jonathan Davies, Martyn Davies, Brian Thomas, Duncan Jones, Shane Williams and too many to mention today have secured their permanent place in the history of Welsh rugby. Those who have played for Neath have both entertained countless people in Wales and around the world, and have inspired many to get into the sport. But, it's not just the players who should be celebrated; it's the entire community around the team, from coaching staff to those working at the clubhouse, volunteers to the dedicated and passionate supporters. Today, I wish to reflect upon the rich legacy and significant contribution of Neath RFC. What started on that cold day in January transformed a sport, a town and a nation. Llongyfarchiadau, Castell-nedd. Here's to the next 150 years.
Welsh: Diolch, Lywydd. Ar ddydd Sadwrn olaf mis Ionawr 1872, cyfarfu Clwb Rygbi Castell-nedd ag Abertawe i gystadlu yn y gêm glwb gyntaf i'w chofnodi yn hanes rygbi Cymru. Ddydd Gwener, bydd y gêm hanesyddol hon yn cael ei choffáu wrth i Gastell-nedd ac Abertawe fynd benben â'i gilydd unwaith eto. Mae Clwb Rygbi Castell-nedd, clwb hynaf Cymru, yn dathlu cant a hanner o flynyddoedd ers ei sefydlu. Dros yr amser hwnnw, mae crysau duon Cymru wedi gweld a gwneud y cyfan; maent wedi cystadlu yn erbyn rhai o gewri'r gamp, wedi ennill nifer drawiadol o fuddugoliaethau cwpan, ac wedi torri sawl record. Mae nifer o gyn-chwaraewyr nid yn unig wedi cynrychioli'r clwb gyda rhagoriaeth, ond hefyd eu gwlad; mae dynion fel Gareth Llewellyn, Dai Morris, Jonathan Davies, Martyn Davies, Brian Thomas, Duncan Jones, Shane Williams a gormod i sôn amdanynt heddiw wedi sicrhau eu lle parhaol yn hanes rygbi Cymru. Mae'r rheini sydd wedi chwarae dros Gastell-nedd wedi diddanu pobl dirifedi yng Nghymru ac ym mhob rhan o'r byd, ac wedi ysbrydoli llawer i ymgymryd â'r gamp. Ond nid y chwaraewyr yn unig y dylid eu dathlu; dylid dathlu'r gymuned gyfan o amgylch y tîm, o'r staff hyfforddi i'r rheini sy'n gweithio yn y clwb, o'r gwirfoddolwyr i'r cefnogwyr ymroddedig ac angerddol. Heddiw, hoffwn fyfyrio ar waddol cyfoethog a chyfraniad sylweddol Clwb Rygbi Castell-nedd. Mae'r hyn a gychwynnodd ar y diwrnod oer hwnnw ym mis Ionawr wedi trawsnewid camp, tref a chenedl. Llongyfarchiadau, Castell-nedd. Ymlaen i'r 150 mlynedd nesaf.
English: I wanted to share with the Senedd some information about a new and beautiful short film that breathes new life into one of our nation's legends. Pupils of Ysgol Gynradd Rhosgadfan in my constituency have made the film, and it was shown at the COP26 climate change summit in Glasgow, and it enjoyed an enthusiastic reception. The children and their parents had an opportunity to see the film on a big screen in a special screening at the Galeri in Caernarfon, and it was my pleasure to join them. Rhosgadfan is one of the most disadvantaged villages in my constituency, and some of the families have never had the chance to attend the theatre previously. The film is called Blot-deuwedd, and it re-imagines one of the most well-known tales of the Mabinogion, the tale of Blodeuwedd, the girl made of flowers. The pupils of Ysgol Gynradd Rhosgadfan have set the tale in a modern context, in responding to the climate emergency. The 'blot' in Blot-deuwedd represents mankind's destructive mark on the world. The acting, the filming, the animation and the locations create an alluring composition, and I do encourage you all to watch Blot-deuwedd, and I congratulate everyone who has been part of the project. But most of all, I thank the children for breathing new life into an old legend in such a relevant way, as we face one of the great challenges of our age.
Welsh: Roeddwn i am rannu efo'r Senedd wybodaeth am ffilm fer ond hyfryd sy'n rhoi bywyd newydd i un o hen chwedlau ein cenedl ni. Disgyblion Ysgol Gynradd Rhosgadfan yn fy etholaeth i sydd wedi creu'r ffilm. Fe'i dangoswyd yn uwchgynhadledd newid hinsawdd COP26 yn Glasgow, a chael ymateb brwd. Cafodd y plant a'u teuluoedd gyfle i weld y ffilm ar sgrin fawr mewn dangosiad arbennig yn Galeri Caernarfon, ac roedd yn bleser i mi gael ymuno â nhw. Mae Rhosgadfan yn un o bentrefi mwyaf difreintiedig fy etholaeth, a rhai teuluoedd erioed wedi cael cyfle i fynychu'r theatr o'r blaen. Enw'r ffilm ydy Blot-deuwedd, ac mae'n rhoi gwedd newydd i gainc adnabyddus y Mabinogi sy'n dilyn hanes Blodeuwedd, y ferch a wnaed o flodau. Mae disgyblion Ysgol Gynradd Rhosgadfan wedi gosod y stori mewn cyd-destun modern wrth ymateb i'r argyfwng hinsawdd. Mae'r 'blot' yn Blot-deuwedd yn cynrychioli dinistr y ddynoliaeth i'r byd. Mae'r actio, y ffilmio, yr animeiddio, y lleoliadau yn creu cyfanwaith hudolus, a dwi'n eich annog chi i wylio Blot-deuwedd, ac yn llongyfarch pawb fu ynghlwm â'r project. Ond yn bennaf, dwi'n diolch i'r plant am ddod â hen chwedl yn fyw mewn ffordd hynod berthnasol wrth i ni wynebu un o heriau mawr ein hoes.
English: I was honoured to host the best dart players in the world at our Parliament this afternoon, as they prepare for the first night of the Premier League Darts in Cardiff tomorrow. As a keen darts player myself, it was great to host this alongside my friend, colleague and darts player and darts fan, Jack 'The Beard to be Feared' Sargeant. These players who visited our Parliament included Wales's very own world No.1, Gerwyn Price, and last year's premier league champion, Jonny Clayton. I'm sure the whole Senedd wishes the Welsh boys well in the premier league this year. Wales is leading the way on the global darts scene, and we should all be extremely proud of the players who inspire millions of people on a daily basis around the world. I look forward to welcoming the Professional Darts Corporation and the players back to the Senedd in the future to showcase their incredible talents here in our home, the Welsh Parliament. Diolch, Lywydd.
Welsh: Cefais y fraint o groesawu chwaraewyr dartiau gorau'r byd i'n Senedd y prynhawn yma, wrth iddynt baratoi ar gyfer noson gyntaf yr Uwch Gynghrair Dartiau yng Nghaerdydd yfory. Fel chwaraewr dartiau brwd fy hun, roedd yn wych cynnal y digwyddiad hwn gyda fy ffrind, fy nghyd-Aelod a chwaraewr a chefnogwr dartiau, Jack 'The Beard to be Feared' Sargeant. Ymysg y chwaraewyr a ymwelodd â'n Senedd roedd chwaraewr rhif 1 y byd, y Cymro Gerwyn Price, a phencampwr yr uwch gynghrair y llynedd, Jonny Clayton. Rwy'n siŵr fod y Senedd gyfan yn dymuno'n dda i fechgyn Cymru yn yr uwch gynghrair eleni. Mae Cymru ar flaen y gad yn y byd dartiau, a dylem oll fod yn hynod falch o'r chwaraewyr sy'n ysbrydoli miliynau o bobl yn ddyddiol o gwmpas y byd. Edrychaf ymlaen at groesawu'r Gorfforaeth Dartiau Proffesiynol a'r chwaraewyr yn ôl i'r Senedd yn y dyfodol i arddangos eu doniau anhygoel yma yn ein cartref, Senedd Cymru. Diolch, Lywydd.
English: Thank you all for that. We will now suspend proceedings briefly, and we'll take a break to allow changeovers in the Chamber. Thank you.
Welsh: Diolch i bawb am hynny. Fe gymerwn ni egwyl fer nawr, ac fe gawn ni doriad tra bod newidiadau i'r Siambr yn cael eu cynnal. Diolch.
English: Welcome back. The next item is the Welsh Conservatives debate on obesity. I call on James Evans to move the motion.
Welsh: Croeso nôl. Yr eitem nesaf yw dadl y Ceidwadwyr Cymreig ar ordewdra. Galwaf ar James Evans i wneud y cynnig.
English: Before I move on, just to highlight the fact that there are Plaid Cymru Members online who are taking part in this debate.
Welsh: Cyn imi symud ymlaen, a gaf fi dynnu eich sylw at y ffaith bod yna Aelodau Plaid Cymru ar-lein sy'n cymryd rhan yn y ddadl hon.